Pedagoģiski medicīniskajai komisijai **iesniedzamie dokumenti piemērotākās**

**izglītības programmas ieteikšanai skolēniem no 1.līdz 4.klasei**:

**1.Vecāku/pilnvarotās personas iesniegums** (skat.1pielikumu)– veidlapu var aizpildīt vienlaicīgi ar dokumentu iesniegšanu, uzrādot bērna dzimšanas apliecību un:

* + vecāka personas vai pilnvarotās personas apliecinošu dokumentu;
	+ pilnvaru, ja vecāki rakstiski pilnvarojuši personu, kura pārstāvēs bērna intereses komisijā un pilnvarotās personas apliecinošu dokumentu;
	+ bāriņtiesas pilnvarojums, ja bērnu uz komisiju pavada aizbildnis vai audžuģimene.
1. **Ģimenes ārsta atzinums** par bērna vispārējo veselības stāvokli, norādot ziņas par bērna redzi un dzirdi.
2. **Dokumenti no izglītības iestādes - Informācija par izglītojamo komisijai (4.pielikums)**
3. **Izglītojamā pārbaudes karte**, ja bērna veselības stāvoklis, spējas un attīstības līmenis komisijā tiek vērtēts atkārtoti.
4. **Ja skolēns komisiju apmeklē atkārtoti un iepriekš ieteikta speciālās izglītības programma vai atbalsta pasākumi –** skolas atbalsta personāla sagatavots individuālais izglītības apguves plāns, izglītības iestādē veikto rehabilitācijas pasākumu izvērtējums dinamikā.
5. **Atbilstoši traucējuma veidam iesniedzamie dokumenti** :
	* *ar valodas attīstības traucējumiem* – logopēda vai audiologopēda atzinums, izglītības vai klīniskā psihologa atzinums. Izglītojamiem ar izteiktiem un specifiskiem lasīšanas un rakstīšanas traucējumiem, kohleāro implantu, neprecizētiem runas un valodas traucējumiem, ekspresīvās un receptīvās valodas traucējumiem, afāzijas ar epilepsiju gadījumā, stostīšanās traucējumiem – psihiatra atzinums;
	* *ar mācīšanās traucējumiem* – izglītības vai klīniskā psihologa un psihiatra atzinums;
	* *ar garīgās veselības traucējumiem* – izglītības vai klīniskā psihologa un psihiatra atzinums;
	* *ar garīgās attīstības traucējumiem, ar smagiem garīgās attīstības traucējumiem vai vairākiem smagiem attīstības traucējumiem -*  izglītības vai klīniskā psihologa un psihiatra atzinums, vairāku attīstības traucējumu gadījumā – dažādu ārstu – speciālistu atzinumi;
	* *nemot vērā bērna veselības stāvokļa izmaiņas*, papildus iepriekš norādītajiem atzinumiem, **veselības stāvokļa precizēšanai** var iesniegt citu speciālistu atzinumus, piemēram, neirologa atzinumu, izrakstus no stacionāra, rehabilitācijas iestādes (to kopijas).
6. **Izglītojamā sekmju izrakstu un liecību**, kā arī izglītojamā darba burtnīcas un viņa veiktos **pārbaudes darbus** matemātikā un dzimtajā valodā.